smcproject/ml-wiki-sentences huggingface dataset:
അവലംബം ↑ {{ cite book }} : | access-date= requires | url= ( help ) CS1 maint: multiple names: authors list ( link ) ↑ Information and introductory article on wrongdianosis.com.
Retrieved from http://www.wrongdiagnosis.com/x/xeroderma/intro.htm .
↑ ↑ ↑ Overview of Lanolin Basics at www.lanicare.com/lanolin.html Archived 2012-07-20 at the Wayback Machine .
സെറീന വില്യംസ് ഇംഗ്ലീഷ് വിലാസം https://ml.wikipedia.org/wiki/Serena_Williams
ഒരു അമേരിക്കൻ പ്രൊഫഷണൽ ടെന്നിസ് കളിക്കാരിയാണ് സെറീന വില്യംസ് .
മുൻ എറ്റിപി ലോക ഒന്നാം നമ്പർ താരം ഇവരാണ്.
23 സിംഗിൾസും 14 ഡബിൾസും 2 മിക്സഡ് ഡബിൾസും ഉൾപ്പെടെ 39 ഗ്രാൻഡ്സ്ലാമുകൾ നേടിയിട്ടുണ്ട്.
23 ഗ്രാൻഡ്സ്ലാം സിംഗിൾസ് കിരീടങ്ങളും ഇവർ വിജയിച്ചിട്ടുണ്ട്.
ഈ നേട്ടം അവസാനമായി സ്വന്തമാക്കിയത് ഇവരാണ്.
ഒളിമ്പിക്സിൽ സ്ത്രീകളുടെ ഡബിൾസിൽ രണ്ട് സ്വർണവും നേടിയിട്ടുണ്ട്.
2005 -ൽ ടെന്നിസ് മാസിക പുറത്തിറക്കിയ ഓപ്പൺ എറയിലെ ഏറ്റവും മികച്ച ടെന്നിസ് കളിക്കാരുടെ പട്ടികയിലെ (പുരുഷന്മാരും സ്ത്രീകളും ഉൾപ്പെട്ടത്) സെറീന 17-ആം സ്ഥാനം സ്വന്തമാക്കി.
മുൻ ലോക ഒന്നാം നമ്പറായ വീനസ് വില്യംസിന്റെ ഇളയ സഹോദരിയാണ്.
ഗ്രാൻഡ് സ്ലാം
2017ലെ ആസ്ട്രേലിയൻ ഓപ്പൺ വനിത സിംഗിൾസ് കിരീടം നേടി സെറീന വില്യംസ് 23 ഗ്രാൻഡ് സ്ളാം കിരീടമെന്ന ചരിത്ര നേട്ടം സ്വന്തമാക്കി.
(2017 ജനുവരി 28ന്).
സഹോദരി വീനസ് വില്യംസിനെ 6-4, 6-4ന് ഏകപക്ഷീയമായി പരാജയപ്പെടുത്തിയാണ് സെറീന കിരീടം നേടിയത്.
സ്റ്റെഫി ഗ്രാഫിൻെറ 22 ഗ്രാൻഡ് സ്ളാം കിരീടമെന്ന നേട്ടമാണ് സെറീന വില്യംസ് തിരുത്തിയെഴുതിയത്.
ടൂർണ്ണമെന്റ് 1998 1999 2000 2001 2002 2003 2004 2005 2006 2007 2008 2009 2010 2011 2012 SR W–L ഓസ്ട്രേലിയൻ ഓപ്പൺ 2R 3R 4R QF A W A W 3R W QF W W A 4R 5 / 12 54–7 ഫ്രഞ്ച് ഓപ്പൺ 4R 3R A QF W SF QF A A QF 3R QF QF A 1R 1 / 11 39–10 വിംബിൾഡൺ 3R A SF QF W W F 3R A QF F W W 4R W 5 / 13 67–8 യു.എസ്. ഓപ്പൺ 3R W QF F W A QF 4R 4R QF W SF A F 3 / 12 58–9 ജയം–തോൽവി 8–4 11–2 12–3 18–4 21–0 19–1 14–3 12–2 5–2 19–3 19–3 23–2 18–1 9–2 3–2 14 / 48 218–34 അവലംബം 1 2 Serena Williams at the Women's Tennis Association ↑ പുറത്തേക്കുള്ള കണ്ണികൾ
Serena Williams വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് വിവരങ്ങൾ വിക്കിഡാറ്റയിൽനിന്ന് ഔദ്യോഗിക വെബ്സൈറ്റ് സെറീന വില്യംസ് at the Women's Tennis Association സെറീന വില്യംസ് at the International Tennis Federation സെറീന വില്യംസ് at the Fed Cup ഇന്റർനെറ്റ് മൂവി ഡാറ്റാബേസിൽ നിന്ന് Serena Williams Serena Williams Archived 2017-06-07 at the Wayback Machine .
video produced by Makers: Women Who Make America
സെറെസ്, കാലിഫോർണിയ
സെറെസ് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സ്റ്റാനിസ്ലൌസ് കൗണ്ടി യിലെ ഒരു നഗരമാണ്.
2000 ലെ യു.എസ്. സെൻസസ് അനുസരിച്ച് ഈ നഗരത്തിലെ ജനസംഖ്യ 34,609 ആയിരുന്നത് 2010 ലെ സെൻസസിൽ 45,417 ആയി വർദ്ധിച്ചിരുന്നു.
ഇത് മൊഡസ്റ്റോ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയ യുടെ ഭാഗമാണ്.
സെറെസ് നഗരം സ്ഥിതി ചെയ്യുന്നത്, സാൻ ജൊവാക്വിൻ താഴ്വര യിൽ സ്റ്റേറ്റ് റൂടട് 99 പാതയ്ക്ക് സമാന്തരമായി സ്റ്റാനിസ്ലൊസ് കൌണ്ടി യിലെ മോഡസ്റ്റോ യ്ക്ക് തെക്കും ടർലോക്കിന് വടക്കുമായിട്ടാണ്.
റോമൻ കാർഷിക ദേവതയായ സെറെസിൻറെ പേരാണ് നഗരത്തിനു നൽകിയിരിക്കുന്നത്.
സംഭാവ്യത ഇംഗ്ലീഷ് വിലാസം https://ml.wikipedia.org/wiki/Probability
നിഗമനങ്ങളുടെ അടിസ്ഥാനത്തിൽ സംഭവങ്ങൾ നടക്കുന്നതിനോ വ്യതിചലിക്കാനോ ഉള്ള സാഹചര്യം സാഖ്യകമായോ അല്ലാതെയോ പ്രസ്താവിക്കുന്നതിനെ സംഭാവ്യത ( ഇംഗ്ലീഷ് : Probability ) എന്നു പറയുന്നു.
ഗണിതത്തിൽ ചില സന്ദർഭങ്ങളിൽ, വസ്തുക്കളുടെ അംഭവങ്ങളുടെ അല്ലെങ്കിൽ വ്യക്തികളുടെ കൂട്ടത്തെ മുഴുവൻ നേരിട്ടുകണ്ട് പഠിക്കുവാൻ കഴിയുകയില്ല.
അത്തരം സന്ദർഭങ്ങളിൽ, അവയുടെ ഒരു അംശം (Sample) സമസ്തത്തിന്റെ ഒരു പ്രതിനിധിയായി എടുത്തു വിശകലനം ചെയ്ത്, സമസ്തത്തിന്റെ ഗുണങ്ങളെപ്പറ്റി പൊതുനിഗമനങ്ങളിലെത്താൻ കഴിയും.
ഈ സാംഖ്യികശാഖയാണ് ആഗമനസാംഖ്യികം (Inductive Statistics).
ഇത്തരം നിഗമനങ്ങൾ പൂർണ്ണസത്യങ്ങളാണെന്നു പറയാനാവാത്തതിനാൽ, സംഭാവ്യത യിലാണു നിഗമനങ്ങൾ പ്രസ്താവിക്കപ്പെടുന്നത്.
ഒരു പ്രവൃത്തിയുടെ സംഭാവ്യത 0 ത്തിനും 1 നും ഇടയിലായിരിക്കും.
P {\displaystyle P} എന്നത് സംഭാവ്യതയെ സൂചിപ്പിക്കാൻ ഉപയോഗിക്കുന്നു.
ഉദാഹരണം : ഒരു ഡൈസ് പരിഗണിക്കുക.
ഡൈസ് ടോസ്സ് ചെയ്യുമ്പോൾ 3 എന്നുള്ള വശം വരാനുള്ള സംഭാവ്യത=1/6.
കാരണം: ഡൈസിനു ആകെ ഉള്ള വശങ്ങൾ 6 (1,2,3,4,5,6),സംഭവിച്ചത് ഒരു വശം.
സംയുക്ത ലൈബ്രറി
2017ൽ തിരുവനന്തപുരം ജില്ലയിലെ നെടുമങ്ങാട് താലൂക്കിലെ മലയോര പ്രദേശമായ ഉഴമലയ്ക്കൽ പ്രദേശത്ത് ആരംഭിച്ച ലൈബ്രറിയാണ് സംയുക്ത ലൈബ്രറി .
അഞ്ഞൂറിലധികം അംഗങ്ങളുള്ള ഈ വായനശാലയിൽ പതിനായിരത്തിലധികം പുസ്തകങ്ങൾ ശേഖരിക്കപ്പെട്ടിരിക്കുന്നു.
കുട്ടികൾ ഇപ്പോൾ ഈ ലൈബ്രറിയെ ആശ്രയിച്ച് അവരുടെ പ്രോജക്റ്റ് വർക്കുകളും മറ്റും ചെയ്യുന്നു.
നെടുമങ്ങാട് താലൂക്കിലെ പേരില ഗ്രാമത്തിൽ ഒരു ഗ്രന്ഥശാല വേണ്ടതാണ് എന്ന ജനങ്ങളുടെ ആവശ്യകതാ ബോധത്തിൽ നിന്ന് ഉത്ഭവിച്ച ഒരു സാംസ്‌കാരിക കൂട്ടായ്മയാണ് പിന്നീട്  ഗ്രന്ഥശാലയായി പരിണമിച്ചത്.
രണ്ടായിരാമാണ്ടോടുകൂടിയാണ് പേരില-നേടിയവേങ്കാക്കാട്‌ ഗ്രാമം കേന്ദ്രമാക്കി ഒരു വായനശാല സ്ഥാപിക്കുക എന്ന ആശയം രൂപം കൊണ്ടത്.
എന്നാൽ ഇതിന്റെ ഭാഗമായി ഒരു ആർട്സ് ആൻഡ് സ്പോർട്സ് ക്ലബ് രൂപീകരിച്ചായിരുന്നു സംയുക്തയുടെ തുടക്കം.
അങ്ങനെ 2003 ൽ സംയുക്ത ആർട്സ് ആൻഡ് സ്പോർട്സ് ക്ലബ് എന്ന പേരിൽ ഒരു ക്ലബ് രജിസ്റ്റർ ചെയ്ത് പ്രേവർത്തനമാരംഭിച്ചു.
2007ലാണ് സംയുക്ത എന്നപേരിൽ ഈ ഗ്രന്ഥശാല പ്രവർത്തനമാരംഭിക്കുന്നത്.
നാട്ടുകാരിൽ പലരും വായനശാലയുടെ മുന്നോട്ടുള്ള പ്രവർത്തനങ്ങൾക്ക് പ്രചോദനമായി.
ആനുകാലികങ്ങൾ
എട്ട് മലയാളം ആനുകാലികങ്ങളും, നാല് ഇംഗ്ലീഷ് ആനുകാലികങ്ങളും സ്ഥിരമായി വരുത്തുന്നു.
പത്രങ്ങൾ
മലയാളത്തിലെ പ്രേമുഖമായ അഞ്ചും, മൂന്ന് ഇംഗ്ലീഷ് പത്രങ്ങളും ഗ്രന്ഥശാലയിൽ സ്ഥിരമായി വരുത്തുന്നു.
ബാല സംഘം
നാല്പതോളം കുട്ടികൾ അംഗങ്ങളായ ഒരു ബാല സംഘമണ് ഇപ്പോൾ ഗ്രന്ഥശാലക്ക് കീഴിലുള്ളത്.
പുരുഷ സംഘം
പ്രദേശത്തെ അൻപതോളം പേർ ഉൾപ്പെടുന്ന വിപുലമായൊരു പുരുഷ സംഘമാണ് ഗ്രന്ഥശാലക്കുള്ളത്.
വയോജന ക്ലബ്
പ്രദേശത്തെ ഇരുപതോളം മുതിർന്ന പൗരന്മാരെ ഉൾപ്പെടുത്തി രൂപീകരിച്ച വയോജന ക്ലബ് മികച്ച വിജയം നേടിയ ഒരു സംരംഭമാണ്.
സൗജന്യ പി.എസ്.സി കോച്ചിങ് സെന്റർ
പത്തുവർഷത്തിലേറെയായി സൗജന്യ ഒരു പി.എസ്.സി കോച്ചിങ് സെന്റർ ഗ്രന്ഥശാലക്ക് കീഴിലുണ്ട്.
കുറഞ്ഞ കാലയളവിനുള്ളിൽ ഒരുപാട് പേരുടെ വിജയങ്ങൾക്ക് പിന്തുണ നൽകിയിട്ടുള്ളതാണ് ഈ കോച്ചിങ് സെന്റർ.
അവലംബം ↑ ↑ http://moit1993.blogspot.com/2017/09/importance-of-thiruvananthapuram.html
സംഭാവന (അലങ്കാരം) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
ഒരു കാര്യമുണ്ട് എങ്കിൽ അതിനോട് ചേരുന്ന മറ്റ് കാര്യങ്ങളും ഉണ്ട് എന്ന കാണിക്കുന്ന അലങ്കാരമാണ് സംഭാവന .
ലക്ഷണം സംഭാവനയതുണ്ടായാലിതു
ണ്ടാകുമെന്ന് കല്പന കാവ്യാലങ്കാരങ്ങൾ
സംഭാരം ഇംഗ്ലീഷ് വിലാസം https://ml.wikipedia.org/wiki/Sambharam ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ചേരുവകൾ : തൈരു  - 4 ഗ്ലാസ്‌  (നല്ല  പുളിയുണ്ടെങ്കിൽ  ആവശ്യത്തിനു തണുത്ത  വെള്ളം ചേർക്കണം)
നാടൻ പച്ചമുളക്  -   4 എണ്ണം
ഇഞ്ചി  - 3/4 ഇഞ്ച് നീളത്തിൽ  - ഒരു കഷണം
നാരകത്തിന്റെ ഇല - ഒന്ന്
കറിവേപ്പില  - 1 കതിർപ്പ്
ഉപ്പ്  -  ആവശ്യത്തിന്
തയ്യാറാക്കുന്ന വിധം :-
പച്ചമുളക്,  ഇഞ്ചി, കറിവേപ്പില, നാരകത്തിന്റെ ഇല  ഇവയെല്ലാം ചതച്ചെടുക്കുക.
അതും ആവശ്യത്തിനു ഉപ്പും ചേർത്ത് മോരിൽ ചേർത്തിളക്കുക.
ഉപ്പോ  എരിവോ കൂടിപ്പോയിട്ടുന്ടെങ്കിൽ  ആവശ്യത്തിനു  മോരോ  തണുത്ത വെള്ളമോ ചേർക്കുക.
ഇതും കാണുക മോര് ലസ്സി ഇന്ത്യയിലെ പാനീയങ്ങളുടെ പട്ടിക
സംയുക്ത പാണിഗ്രാഹി
ഭാരതീയയായ ഒഡിസി നർത്തകിയാണ് സംജുക്ത പാണിഗ്രാഹി (Oriya: ସଂଯୁକ୍ତା ପାଣିଗ୍ରାହୀ) (24 August 1944 – 24 June 1997).
ഒഡിസി പാരമ്പര്യ നൃത്ത രൂപത്തെ ലോകത്തിന് പരിചയപ്പെ‌ുത്തുന്നതിൽ പ്രധാന പങ്ക് വഹിച്ചു.
1975 ൽ പത്മശ്രീയും 1976 ൽ കേന്ദ്ര സംഗീത നാ‌ടക അക്കാദമി പുരസ്കാരവും ലഭിച്ചു.
നിരവധി വിദേശ രാജ്യങ്ങളിൽ അവതരണം ന‌ടത്തി.
പരി‌ശീലനം
നാലാം വയസു മുതൽ ഗുരു കേളു ചരൺ മഹാപാത്രയു‌ടെ പക്കൽ നൃത്ത പഠനം ആരംഭിച്ചു.
ചെന്നൈ കലാക്ഷേത്രയിൽ രുക്മിണി ദേവി അരുൺഡേലിന്റെ ശിഷ്യത്വത്തിൽ നൃത്ത പഠനം നടത്തി.
കഥകളിയും പഠിച്ചു.
1952 ൽ കുട്ടികളുടെ അന്താരാഷ്ട്ര ചലച്ചിത്രോൽസവത്തിൽ ഒന്നാം സ്ഥാനം നേടി.
ഗായകനായ ഭർത്താവ് രഘുനാഥുമൊത്ത് നിരവധി വേദികൾ പങ്കിട്ടു.
1976 ൽ സംയുക്തമായി രണ്ടു പേർക്കും കേന്ദ്ര സംഗീത നാടക അക്കാദമി പുരസ്കാരം ലഭിച്ചു.
അവലംബം പുറം കണ്ണികൾ Jack Anderson, Dance: Sanjukta Panigrahi in The New York Times , 14 October 1984 accessed at 31 July 2006 Sanjukta Panigrahi Images
സംഭവനാഥൻ
മൂന്നാമത്തെ ജൈന തീർഥങ്കരനാണ് സംഭവനാഥ്.
ഇക്ഷ്വാകു വംശത്തിലെ ജിതരി മഹാരാജാവിന്റെയും, സൈനാ മഹാറാണിയുടെയും പുത്രനായാണ് സംഭവനാഥൻ ഭൂജാതനായത്.
മാർഗ്ഗശീഷമാസത്തിലെ ശുക്ലപക്ഷത്തിൽ 14-ആം ദിനമായിരുന്നു ഇദ്ദേഹത്തിന്റെ ജനനം.
സംഭവാമി യുഗേ യുഗേ
ഗണേഷ് പിക്ചേഴ്സിനു വേണ്ടി കെ.പി. കൊട്ടാരക്കര നിർമിച്ച മലയാളചലച്ചിത്രമാണ് സംഭവാമി യുഗേ യുഗേ .
എം.എസ്. ബാബുരാജ് സംഗീതസംവിധാനം ചെയ്ത ഈ ചിത്രം 1972-ൽ പ്രദർശനം തുടങ്ങി.
അഭിനേതാക്കൾ പ്രേം നസീർ വിജയശ്രീ കെ.പി. ഉമ്മർ അടൂർ ഭാസി ടി.എസ്. മുത്തയ്യ ശങ്കരാടി ജോസ് പ്രകാശ് എൻ. ഗോവിന്ദൻകുട്ടി സാധന അടൂർ ഭവാനി ഖദീജ പ്രമീള പിന്നണിഗായകർ കെ.ജെ. യേശുദാസ് പി. ലീല പി. ജയചന്ദ്രൻ കെ.പി. ബ്രഹ്മാനന്ദൻ ബി. വസന്ത പി. സുശീലാദേവി അണിയറയിൽ ബാനർ - ഗണേഷ് പിക്ചേഴ്സ് വിതരണം -  വിമലാ ഫിലിംസ് കഥ, തിരക്കഥ, സംഭാഷണം - കെ പി കൊട്ടാരക്കര സംവിധാനം -  എ ബി രാജ് നിർമ്മാണം -  കെ പി കൊട്ടാരക്കര ഛായാഗ്രഹണം - ജെ ജി വിജയം ചിത്രസംയോജനം -  കെ ശങ്കുണ്ണി അസിസ്റ്റന്റ് സംവിധായകർ - എം മോഹൻ, കെ വിജയൻ കലാസംവിധാനം - ഭരതൻ നിശ്ചലഛായാഗ്രഹണം - ത്രീസ്റ്റാർസ് ഗാനരചന - ശ്രീകുമാരൻ തമ്പി സംഗീതം - എം.എസ്. ബാബുരാജ് ഗാനങ്ങൾ ഗാനരചന - ശ്രീകുമാരൻ തമ്പി സംഗീതം - എം.എസ്. ബാബുരാജ് ക്ര.
ഗാനം ആലാപനം 1 മൂക്കില്ലാരാജ്യത്തെ രാജാവിന് കെ ജെ യേശുദാസ്, പി സുശീലാദേവി 2 തുടുതുടെ തുടിക്കുന്നു ഹൃദയം കെ ജെ യേശുദാസ് 3 നാടോടിമന്നന്റെ പി ജയചന്ദ്രൻ, പി ലീല 4 എല്ലാം മായാജാലം കെ ജെ യേശുദാസ്, പി ജയചന്ദ്രൻ 5 അമ്മയല്ലാതൊരു ദൈവമുണ്ടോ പി ജയചന്ദ്രൻ 6 ഭഗവാൻ ഭഗവദ്ഗീതയിൽ പാടി കെ ജെ യേശുദാസ് അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡേറ്റാബേസിൽ നിന്ന് സംഭാവാമി യുഗേ യുഗേ ഇന്റെർനെറ്റ് മൂവിഡേറ്റാബേസിൽ നിന്ന് സംഭവാമി യുഗേ യുഗേ മുഴുനീള ചലച്ചിത്രം സംഭവാമി യുഗേ യുഗേ
സംയുക്ത മേനോൻ
സംയുക്ത മേനോൻ ഒരു മലയാള ചലച്ചിത്ര നടിയാണ്.
പോപ്കോൺ ആണ് ആദ്യ സിനിമ.
2018-ൽ പുറത്തിറങ്ങിയ തീവണ്ടി എന്ന സിനിമ ഏറെ ശ്രദ്ധിക്കപ്പെട്ടു.
സിനിമകളുടെ പട്ടിക വർഷം സിനിമ കഥാപാത്രം ഭാഷ 2015 പോപ്പ്കോൺ സഹനടി മലയാളം 2018 തീവണ്ടി ദേവിക മലയാളം 2018 ലില്ലി ലില്ലി മലയാളം 2019 ഒരു യമണ്ടൻ പ്രേമകഥ ജസ്ന മലയാളം 2021 ആണും പെണ്ണും സാവിത്രി മലയാളം അവലംബം
സംഭവചക്രവാളം ഇംഗ്ലീഷ് വിലാസം https://ml.wikipedia.org/wiki/Event_horizon
സാമാന്യ ആപേക്ഷികതാസിദ്ധാന്തമനുസരിച്ച് ബഹിരാകാശത്തിന്റെ വീക്ഷണപരിധിയാണ്‌ സംഭവചക്രവാളം , പ്രധാനമായും ഒരു തമോദ്വാരത്തിനോ വീക്ഷകനോ ചുറ്റുമുള്ള ഒരു മേഖലയുടെ പരിധിയെ സൂചിപ്പിക്കുവാൻ ഈ ആശയം ഉപയോഗിക്കുന്നു.
ഈ അതിർവരമ്പിനപ്പുറം സംഭവിക്കുന്ന കാര്യങ്ങൾ ഇപ്പുറത്തുനിന്നുള്ള വീക്ഷകനെ ഭൌതികനിയമങ്ങൾ അനുസരിച്ച് ബാധിക്കുകയില്ല.
സംഭവചക്രവാളത്തിനപ്പുറത്തുനിന്നുൽസർജിക്കുന്ന പ്രകാശം ഒരിക്കലും ഇപ്പുറത്തുള്ള വീക്ഷകനടുത്ത് എത്തിച്ചേരുന്നതല്ല.
വീക്ഷകന്റെ വശത്തുനിന്നും സംഭവചക്രവാളത്തിലേക്കു കടന്നുപോകുന്ന ഏതു വസ്തുവും പ്രതിഭാസവും, വീക്ഷകനെ സംബന്ധിച്ചിടത്തോളം, ആ പരിധിയിൽ നിശ്ചലമാകുന്നതായി അനുഭവപ്പെടും.
സൈദ്ധാന്തികമായി, സംഭവചക്രവാളം കടക്കുന്ന ഒരു വസ്തുവിനു മേൽ പുറമേ നിന്നുള്ള ഗുരുത്വബലത്തിനും  യാതൊരു സ്വാധീനവുമുണ്ടാകില്ല.
അതിനാൽ തന്നെ സംഭവചക്രവാളത്തിനപ്പുറത്തുള്ള  സമയം നിർവ്വചിക്കപ്പെട്ടിട്ടില്ല.
തമോദ്വാരത്തിന്റെ സംഭവചക്രവാളം
സംഭവചക്രവാളത്തിന്റെ ഏറ്റവും നല്ല ഉദാഹരണമാണ്‌ വിശിഷ്ട ആപേക്ഷികത പ്രകാരം വിശദീകരിക്കപ്പെടുന്ന തമോദ്വാരത്തിനു ചുറ്റുമുള്ള സംഭവചക്രവാളം, അത്യധികം സാന്ദ്രതയേറിയ ഖഗോള വസ്തുക്കളാണ്‌ തമോദ്വാരങ്ങൾ ഇവയുടെ അതിഭീമമായ ഗുരുത്വബലത്തെ ഭേദിച്ച് ദ്രവ്യവും വികിരണവുമടക്കം യാതൊന്നിനും രക്ഷപ്പെടാനാവില്ല.
തമോദ്വാരത്തിനു ചുറ്റും നിശ്ക്രമണ പ്രവേഗം പ്രകാശത്തിന്റെ വേഗതയേക്കാൾ കൂടുതലായ മേഖലയുടെ അതിർത്തിയാണ്‌ തമോദ്വാരത്തിന്റെ സംഭവച്ക്രവാളം.
മറ്റൊരു വിധത്തിൽ വിവരിച്ചാൽ ഈ ചക്രവാളത്തിനകത്ത് പ്രകാശമടക്കമുള്ള എന്തിന്റേയും സഞ്ചാരപഥം തമോദ്വാരത്തിന്റെ ഉള്ളിലേക്കായിരിക്കും.
എപ്പോഴെങ്കിലും ഒരു കണിക ഈ സംഭചക്രവാളത്തിനകത്തു കടന്നു കഴിഞ്ഞാൽ പിന്നീടതിനു തമോദ്വരത്തിന്റെ കേന്ദ്രത്തിലേക്കുള്ള സഞ്ചാരത്തെ ചെറുക്കുവാൻ കഴിയുകയില്ല (ഈ അവസ്ഥയിൽ സമയം മുന്നോട്ട് നീങ്ങാത്ത അവസ്ഥയ്ക്ക് തുല്യമാണെന്ന് കരുതപ്പെടുന്നു).
തമോദ്വാരത്തിന്റെ സംഭവചക്രവാളം പല കാരണങ്ങളെക്കൊണ്ടും ശ്രദ്ധേയമാണ്‌.
ആധുനികയന്ത്രങ്ങൾ ഉപയോഗിച്ച് പ്രപഞ്ചത്തിലെ തമോദ്വാരങ്ങളുടെ അസ്തിത്വം കണ്ടെത്താനുള്ള യഥാർത്ഥസാദ്ധ്യതകൾ മനുഷ്യനു ലഭ്യമാണു്.
തമോദ്വാരം അതിന്റെ ചുറ്റുപാടുനിന്നും പദാർത്ഥങ്ങളെ വലിച്ചെടുക്കുന്നു എന്ന അനുമാനം ഇത്തരം നിരീക്ഷണങ്ങൾക്കു് സാധൂകരിക്കാൻ കഴിയും.
ദ്രവ്യം സംഭവചക്രവാളത്തെ കടന്നുപോകുന്നത് ഗോചരമായ പരീക്ഷണങ്ങളിലൂടെ തെളിയിക്കാൻ ഇത്തരം സാഹചര്യം വഴിയൊരുക്കുന്നു.
വിശിഷ്ട ആപേക്ഷികതയനുസരിച്ചുള്ള തമോദ്വാരങ്ങളുടെ വിവരണം സാങ്കൽ‌പ്പികമോ ഏകദേശമോ ആയ ചിന്താപരീക്ഷണങ്ങൾ എന്നതിലുപരി,  തെളിയിക്കാവുന്ന പ്രായോഗികവസ്തുതകളായി മാറ്റാൻ ഈ ആശയം വഴി വെയ്ക്കും.
സംഭവചക്രവാളം കടക്കുമ്പോൾ സംഭവിക്കുന്ന ക്വാണ്ടം വ്യത്യാസങ്ങൾ സവിശേഷമായ ഗുരുത്വപ്രതിഭാസങ്ങളായി  പ്രകടിപ്പിക്കപ്പെടുമെന്നു് കരുതപ്പെടുന്നു.
തമോദ്വാരത്തിന്റെ സംഭവചക്രവാളം പ്രായോഗികനിരീക്ഷണങ്ങളിലൂടെ അനുഭവവേദ്യമാക്കുന്നതു് വിശിഷ്ട ആപേക്ഷികതയുടെ കൂടുതൽ വിശദമായ പഠനത്തിനും വികാസത്തിനും സാദ്ധ്യതയൊരുക്കുമെന്നു് ഊർജ്ജതന്ത്രജ്ഞർ പ്രത്യാശിക്കുന്നു.
വീക്ഷണ പ്രപഞ്ചത്തിന്റെ സംഭവചക്രവാളം
വീക്ഷിക്കാൻ സാധ്യമാകുന്ന ഈ പ്രപഞ്ചത്തിലെ കണികകളുടെ ചക്രവാളം എന്ന് പറയുന്നത് നിലവിൽ വീക്ഷണവിധേയമാക്കാൻ സാധിക്കുന്ന പ്രപഞ്ചത്തിലെ പരമാവധി ദൂരമാണ്‌.
ഈ ദൂരത്തിനപ്പുറം സംഭവിക്കുന്ന കാര്യങ്ങൾ നമ്മുക്ക് നിരീക്ഷിക്കുവാൻ സാധിക്കില്ല കാരണം അതിനപ്പുറമുള്ള പ്രകാശത്തിന് നമ്മുടെ അടുത്തെത്തുവാനുള്ളത്ര സമയം കടന്നുപോയിട്ടില്ല, ആ പ്രകാശം പ്രപഞ്ചോല്പത്തിയുടെ സമയത്ത് ഉൽസർജ്ജിക്കപ്പെട്ടതാണെങ്കിൽപ്പോലും.
കണികാചക്രവാളത്തിന്റെ വികാസം പ്രപഞ്ചവികാസത്തിന്റെ സ്വഭാവവുമായി ബന്ധപ്പെട്ടിരിക്കുന്നു.
പ്രപഞ്ചവികാസത്തിന്റെ സ്വഭാവം എന്തുതന്നെയായിരുന്നാലും ഒരിക്കലും വീക്ഷണവിധേയമാക്കാൻ സാധിക്കാത്ത പ്രപഞ്ചത്തിന്റെ ഭാഗങ്ങളുണ്ട്, വീക്ഷകൻ അതിനപ്പുറമുള്ള പ്രകാശത്തെ എത്രതന്നെ കാത്തിരുന്നാലും ശരി, ഇതിനപ്പുറമുള്ള സംഭവങ്ങൾ ഒരിക്കലും വീക്ഷിക്കുക സാധ്യമല്ലാത്ത ഈ പരിതി കണികാചക്രവാളത്തിന്റെ അതിർത്തിയുടെ പരമാവധി ദൂരം സൂചിപ്പിക്കുന്നു.
സി. വെങ്കട എസ്. റാം
ഉയർന്ന രക്തസമ്മർദ്ദം (രക്താതിമർദ്ദം) ചികിത്സയിൽ ആഗോളതലത്തിൽ അംഗീകരിക്കപ്പെട്ട വിദഗ്ദ്ധനാണ് സി. വെങ്കട എസ്. റാം.
രക്താതിമർദ്ദത്തിന്റെ ആദ്യകാല രോഗനിർണയത്തിനും ശരിയായ ചികിത്സയ്ക്കുമായി അദ്ദേഹം തന്റെ ജീവിതം മുഴുവൻ സമർപ്പിച്ചു.
ഇപ്പോൾ, അപ്പോളോ ഹോസ്പിറ്റലുകളിലും, ഹൈദരാബാദിലെ അപ്പോളോ മെഡിക്കൽ കോളേജിലും രക്തസമ്മർദ്ദ ക്ലിനിക്കുകളുടെയും ഇൻസ്റ്റിറ്റ്യൂട്ട് ഫോർ ബ്ലഡ് പ്രഷർ മാനേജ്മെന്റിന്റെയും ഡയറക്ടറായി സേവനമനുഷ്ഠിക്കുന്നു.
വേൾഡ് ഹൈപ്പർ‌ടെൻഷൻ ലീഗിന്റെ (ഡബ്ല്യുഎച്ച്ഒയുമായി ചേർന്ന്) ദക്ഷിണേഷ്യ മേഖലയുടെ ഡയറക്ടറും ഡീൻ, മക്വാരി യൂണിവേഴ്സിറ്റി, മെഡിക്കൽ സ്കൂൾ (സിഡ്നി, ഓസ്‌ട്രേലിയ), ഇന്ത്യ കാമ്പസ്, ഹൈദരാബാദ്, ഇന്ത്യ.
അമേരിക്കയിലെ ഡാളസിലെ ടെക്സസ് യൂണിവേഴ്സിറ്റി സൗത്ത് വെസ്റ്റേൺ മെഡിക്കൽ സ്കൂളിൽ മെഡിസിൻ / ക്ലിനിക്കൽ പ്രൊഫസറാണ് അദ്ദേഹം.
ഈ സ്ഥാപനങ്ങളിലെല്ലാം അദ്ദേഹം ഒരു കൺസൾട്ടന്റ് ഫിസിഷ്യൻ, അധ്യാപകൻ, ഒരു ഗവേഷകൻ എന്നീ നിലകളിൽ പ്രവർത്തിക്കുന്നു.
ഇന്നുവരെ, അദ്ദേഹം 360 പേപ്പറുകളും 4 പുസ്തകങ്ങളും രചിച്ചിട്ടുണ്ട് --- എല്ലാം രക്താതിമർദ്ദത്തിൽ.
വിദ്യാഭ്യാസവും പ്രൊഫഷണൽ ജീവിതവും
ഡോ. റാം ഇന്ത്യയിലെ ഹൈദരാബാദിലെ സെന്റ് പോൾ ഹൈസ്കൂൾ, നിസാം കോളേജ്, ഉസ്മാനിയ മെഡിക്കൽ കോളേജ് എന്നിവിടങ്ങളിൽ പഠിച്ചു.
തുടർന്ന്, യുഎസ്എയിലെ പ്രൊവിഡൻസിലെ ബ്രൗൺ സർവകലാശാലയിലും യുഎസ്എയിലെ പെൻസിൽവാനിയ സർവകലാശാലയിലും അധിക ബിരുദാനന്തര പരിശീലനം നേടി; ടെക്സസ് യൂണിവേഴ്സിറ്റി സൗത്ത് വെസ്റ്റേൺ മെഡിക്കൽ സെന്ററിലെ ഫാക്കൽറ്റിയിലും 3 പതിറ്റാണ്ടിലേറെ യുഎസ്എയിലെ ഡാളസിലെ പാർക്ക് ലാൻഡ് മെമ്മോറിയൽ ഹോസ്പിറ്റലിലെ ഹൈപ്പർടെൻഷൻ ക്ലിനിക്കുകളുടെ ഡയറക്ടറായും സേവനമനുഷ്ഠിച്ചു.
അവിടെ ബിരുദ, ബിരുദാനന്തര മെഡിക്കൽ വിദ്യാർത്ഥികളെ പഠിപ്പിക്കുന്നതിനൊപ്പം ക്ലിനിക്കൽ, ഗവേഷണ പ്രവർത്തനങ്ങൾ നടത്തി.
അമേരിക്കയിലെ ഡാളസിലെ സെന്റ് പോൾ യൂണിവേഴ്സിറ്റി ഹോസ്പിറ്റലിന്റെ പ്രസിഡന്റായും പാർക്ക് ലാൻഡ് ഹോസ്പിറ്റൽ / ടെക്സസ് യൂണിവേഴ്സിറ്റി, സൗത്ത് വെസ്റ്റേൺ മെഡിക്കൽ സെന്റർ, ഡാളസ്, യുഎസ്എ എന്നിവിടങ്ങളിലെ രക്താതിമർദ്ദ ക്ലിനിക്കുകളുടെ ഡയറക്ടറായും സേവനമനുഷ്ഠിച്ചു.
ടെക്സസ് ഇന്തോ-അമേരിക്കൻ ഫിസിഷ്യൻസ് സൊസൈറ്റിയുടെയും അമേരിക്കയിൽ നിന്നുള്ള അമേരിക്കൻ അസോസിയേഷൻ ഓഫ് ഫിസിഷ്യൻസിന്റെയും പ്രസിഡന്റായിരുന്നു.
ബോർഡ് ഓഫ് ഗവർണേഴ്‌സ്, അമേരിക്കൻ സൊസൈറ്റി ഓഫ് ഹൈപ്പർ‌ടെൻഷൻ, അമേരിക്കൻ സൊസൈറ്റി ഓഫ് ഹൈപ്പർ‌ടെൻഷൻ, സ്പെഷ്യലിസ്റ്റുകൾ എന്നിവയുടെ ചെയർമാനായി തിരഞ്ഞെടുക്കപ്പെട്ടു.
ഇപ്പോൾ വേൾഡ് ഹൈപ്പർ‌ടെൻഷൻ ലീഗിന്റെ എക്സിക്യൂട്ടീവ് കമ്മിറ്റിയിലും എക്സിക്യൂട്ടീവ് കമ്മിറ്റിയിലും ഫാക്കൽറ്റി ഓഫ് മെഡിസിൻ ഹെൽത്ത് സയൻസസ്, മക്വാരി യൂണിവേഴ്സിറ്റി, സിഡ്നി, ഓസ്‌ട്രേലിയയിലും സേവനം അനുഷ്ഠിക്കുന്നു.
ഡോ. റാം ആശാലതയെ വിവാഹം കഴിച്ചു.
അവർക്ക് രണ്ട് പെൺമക്കളുണ്ട് --- ഗീത (ശ്രീനിവാസിനെ വിവാഹം കഴിച്ചു) --- രാധ (രാജിനെ വിവാഹം കഴിച്ചു).
ഉസ്മാനിയ മെഡിക്കൽ കോളേജ് ബിരുദധാരികളുടെ പൂർവ്വ വിദ്യാർത്ഥി സംഘടനയിൽ നിന്നുള്ള മികച്ച പൂർവവിദ്യാർഥി അവാർഡിന് ഇന്ത്യാ സർക്കാരിൽ നിന്ന് പത്മശ്രീ ഉൾപ്പെടെ നിരവധി അവാർഡുകൾ ലഭിച്ചു.
എപി ഹോസ്പിറ്റലുകൾ / നഴ്സിംഗ് ഹോംസ് അസോസിയേഷനും തെലങ്കാന ഹോസ്പിറ്റലുകൾ / നഴ്സിംഗ് ഹോംസ് അസോസിയേഷനും അദ്ദേഹത്തിന് മികച്ച ഡോക്ടർ അവാർഡ് നൽകി.
ഡോക്ടർമാരുടെ ദിനത്തിൽ (2015) ഹൈദരാബാദ് സർവകലാശാല അദ്ദേഹത്തിന് മികച്ച ഡോക്ടർ അവാർഡ് നൽകി.
കാർഡിയോളജിക്കൽ സൊസൈറ്റി ഓഫ് ഇന്ത്യ, ഇന്ത്യൻ സൊസൈറ്റി ഓഫ് ഹൈപ്പർ‌ടെൻഷൻ, അസോസിയേഷൻ ഓഫ് ഫിസിഷ്യൻസ് ഓഫ് ഇന്ത്യ എന്നിവയിൽ നിന്ന് നിരവധി അംഗീകാരങ്ങൾ ലഭിച്ചു.
യു‌എസിൽ‌, ടെക്സസിലെ ഡാളസിലെ സെൻറ് പോൾ യൂണിവേഴ്സിറ്റി ഹോസ്പിറ്റൽ മികച്ച ക്ലിനിഷ്യൻ ടീച്ചർ അവാർഡ് അദ്ദേഹത്തിന് നൽകി.
അമേരിക്കൻ സൊസൈറ്റി ഓഫ് ഹൈപ്പർ‌ടെൻഷൻ അദ്ദേഹത്തിന് ലൈഫ് ടൈം അച്ചീവ്മെൻറ് അവാർഡ് (ദി മോസർ അവാർഡ്) നൽകി.
340 ലധികം പ്രസിദ്ധീകരണങ്ങളുടെയും രക്താതിമർദ്ദത്തെക്കുറിച്ചുള്ള നാല് പുസ്തകങ്ങളുടെയും രചയിതാവാണ് അദ്ദേഹം.
രാം സിവിഎസ്.
രക്താതിമർദ്ദം: ഒരു ക്ലിനിക്കൽ ഗൈഡ്.
സി‌ആർ‌സി പ്രസ്സ് / ടെയ്‌ലർ, ഫ്രാൻസിസ് ഗ്രൂപ്പ്, ബോക രേടോൺ, ലണ്ടൻ, ന്യൂയോർക്ക്, 2014.
രക്താതിമർദ്ദവും ഹൃദയ രോഗങ്ങളും: നിലവിലുള്ളതും ഉയർന്നുവരുന്നതുമായ ആശയങ്ങൾ.
യൂറോമെഡ് കമ്മ്യൂണിക്കേഷൻസ് പാസ്‌ഫീൽഡ്, യുകെ, 2014.
രക്താതിമർദ്ദവും ക്ലിനിക്കൽ കാർഡിയോളജിയും; യൂറോമെഡ് കമ്മ്യൂണിക്കേഷൻസ്, പാസ്ഫീൽഡ്, യുകെ, 2013.
രാം സിവിഎസ്, കപ്ലാൻ എൻ.എം. രക്താതിമർദ്ദത്തിന്റെ വ്യക്തിഗത തെറാപ്പി.
മാർസെൽ ഡെക്കർ, Inc. ന്യൂയോർക്ക്, ബാസൽ, ഹോങ്കോംഗ്, 1995.
സി. ഹരിദാസ് ഇംഗ്ലീഷ് വിലാസം https://ml.wikipedia.org/wiki/C.
പ്രമുഖ കോൺഗ്രസ്സ്‌ നേതാവും അറിയപ്പെടുന്ന ഗാന്ധിയനും മുൻ നിയമസഭാംഗവും ലോകസഭാംഗവുമാണ് സി ഹരിദാസ്‌ .
1945 ജൂലായ്‌ 15നു മലപ്പുറം ജില്ലയിലെ കാലടി പഞ്ചായത്തിലെ പോത്തനൂരിൽ ജനിച്ച ഹരിദാസ്‌ ചെറു പ്രായത്തിൽ തന്നെ കോൺഗ്രസ്സ്‌ രാഷ്ട്രീയത്തിൽ ആഭിമുഖ്യം പ്രകടിപ്പിക്കുകയും സജീവമായി പ്രവർത്തിക്കുകയും ചെയ്തിരുന്നു.
തുടർന്നു പൊന്നാനിയിലും എ.കെ ആന്റണി,വയലാർ രവി എന്നിവരോടൊപ്പം എറണാകുളം മഹാരാജാസ്‌ കോളേജിലുമായി വിദ്യാഭ്യാസം പൂർത്തിയാക്കി.
ഈ കാലഘട്ട്ത്തിലാണു കേരളത്തിലെ കെ.എസ്‌.
യു വിന്റെ രൂപീകരണം.
കെ എസ്‌ യു വിന്റെ പതാക മഹാരാജാസ്‌ കോളേജ്‌ ഹോസ്റ്റലിൽ ഹരിദാസിന്റെ റൂമിലാണു ഡിസൈൻ ചെയ്തത്‌.
തുടർന്ന് ഹരിദാസ്‌ മഹാരാജാസിൽ ആർറ്റ്സ്‌ സെക്രട്ടറി ആയി തിരഞ്ഞെടുക്കപ്പെട്ടു.
കേരളത്തിലെ കെ എസ്‌ യു വിന്റെ ആദ്യ വിജയം ആണിത്‌.
യൂത്ത്‌ കോൺഗ്രസ്സിന്റെ മലപ്പുറം ജില്ലയിലെ ആദ്യ പ്രസിഡന്റ്‌ മലപ്പുറം ജില്ലയിലെ ഡി സി സി പ്രസിഡന്റ്‌ തുടങ്ങിയ സ്ഥാനങ്ങൾ  ചെറുപ്രായത്തിൽ തന്നെ ഹരിദാസിനെ തേടിവന്നു.
തുടർന്ന് 1980 ൽ നിലംബൂരിൽ നിന്ന് കോൺഗ്രസ്സ്‌ എം എൽ എ ആയി തിരഞ്ഞെടുത്തു.
പത്തു ദിവസത്തിനു ശേഷം ഹരിദാസ്‌ ആര്യാടൻ മുഹമ്മദിനു വേണ്ടി രാജി വെചു.
കേരളത്തിലെ എറ്റവും കുറച്ച്‌ കാലം എം എൽ എ ആയ വ്യക്തി എന്ന റെക്കോർഡ്‌ ഇന്നും ഹരിദാസിന്റെ പേരിലാണു.
അതേ വർഷം തന്നെ ഹരിദാസ്‌ കേരളത്തിൽ നിന്നുള്ള രാജ്യ സഭാംഗമായി.
1986 വരെ എം പി ആയി തുടർന്നു.
2000 മുതൽ 2005 വരെ ഹരിദാസ്‌ പൊന്നാനി മുനിസിപ്പാലിറ്റിയുടെ അധ്യക്ഷൻ ആയിരുന്നു.
കെ പി സി സി യുടെ നിർവ്വാഹക സമിതി അംഗമാണു ഹരിദാസ്‌ ഇപ്പോൾ.
സി. ശങ്കരൻ നായർ ഇംഗ്ലീഷ് വിലാസം https://ml.wikipedia.org/wiki/C.
ഇന്ത്യൻ നാഷണൽ കോൺഗ്രസിന്റെ അധ്യക്ഷ സ്ഥാനത്തെത്തിയ ഏക മലയാളിയാണ് ചേറ്റൂർ ശങ്കരൻ നായർ എന്ന സർ സി.ശങ്കരൻ നായർ (15 ജൂലായ് 1857 -24 ഏപ്രിൽ 1934).
ജീവിതരേഖ 1857 ജനനം 1877 ബിരുദം 1879 നിയമബിരുദം 1880 അഭിഭാഷകൻ 1893 മദ്രാസ് നിയമസഭയിൽ 1897 കോൺഗ്രസ് അധ്യക്ഷൻ 1899 മദ്രാസ് അഡ്വക്കേറ്റ് ജനറൽ 1908 ഹൈക്കോടതി ജഡ്ജി 1912 'സർ' സ്ഥാനം 1915 വൈസ്രോയിയുടെ കൗൺസിലിൽ 1919 രാജി,  ജാലിയൻ വാലാബാഗ് കൂട്ടക്കൊലയെ തുടർന്ന് 1920 ബ്രിട്ടനിലേക്ക് 1921 ഇന്ത്യയിലേക്ക് മടങ്ങി 1932 മദ്രാസ് സർവകലാശാലയുടെ ഓണററി ഡോക്ടറേറ്റ് 1934 മരണം
പാലക്കാട് ജില്ലയിലെ മങ്കരയിലെ ചേറ്റൂർ തറവാട്ടിൽ 1857 ജൂലായ് 11-ന് (കൊല്ലവർഷം 1032 മിഥുനം 29, ചതയം നക്ഷത്രം) ശങ്കരൻ നായർ ജനിച്ചു.
ബ്രിട്ടീഷ് സർക്കാരിൽ തഹസിൽദാരായിരുന്ന ഗുരുവായൂർ മമ്മായിൽ രാമുണ്ണിപ്പണിക്കരും ചേറ്റൂർ പാർവ്വതിയമ്മയുമായിരുന്നു മാതാപിതാക്കൾ.
കോഴിക്കോട്ടും മദ്രാ‍സിലുമായി വിദ്യാഭ്യാസം പൂർത്തിയക്കി.
1879-ൽ നിയമബിരുദം നേടി അഭിഭാഷകനായ അദ്ദേഹം പിന്നീട് മുൻസിഫ് ആയും ജോലി നോക്കി.
മദ്രാസ് സർക്കാരിന്റെ മലബാർ അന്വേഷണ കമ്മിറ്റിയംഗം, മദ്രാസ് നിയമസഭാംഗം, മദ്രാസ്  ഹൈക്കോടതി ജഡ്ജി, ഇൻ‌ഡ്യൻ യൂണിവേഴ്സിറ്റി കമ്മീഷൻ അംഗം, സൈമൺ കമ്മീഷനുമായി സഹകരിക്കാ‍നുള്ള ഇൻഡ്യൻ സെൻ‌ട്രൽ കമ്മിറ്റിയുടെ അദ്ധ്യക്ഷൻ, തുടങ്ങിയ നിലകളിൽ അദ്ദേഹം പ്രവർത്തിച്ചു.
1904-ൽ കമാൻഡർ ഓഫ് ഇൻ‌ഡ്യൻ എമ്പയർ എന്ന ബഹുമതി അദ്ദേഹത്തിനു നൽകിയ ബ്രിട്ടീഷ് സർക്കാർ 1912-ൽ സർ പദവിയും നൽകി.
1897-ൽ അമരാവതിയിൽ വെച്ചു കൂടിയ ഇൻ‌ഡ്യൻ നാഷണൽ കോൺഗ്രസിന്റെ സമ്മേളനത്തിൽ അധ്യക്ഷത വഹിച്ച ശങ്കരൻ നായർ ആ പദവിയിലെത്തുന്ന ഏക മലയാളിയാണു്.
വിദേശ മേധാവിത്വത്തെ ഏറ്റവും അധികം വിമർശിക്കുകയും ഇൻ‌ഡ്യക്ക് പുത്രികാരാജ്യ പദവിയോടുകൂടി സ്വയം ഭരണം വേണമെന്ന് ആവശ്യപ്പെടുകയും ചെയ്ത അദ്ദേഹത്തിന്റെ പ്രസംഗം ഏറെ ശ്രദ്ധിക്കപ്പെട്ടു.
1919-ലെ ജാലിയൻ വാലാബാഗ് കൂട്ടക്കൊലയെ തുടർന്ന് ആ ദേശസ്നേഹി വൈസ്രോയിയുടെ എക്സിക്യൂട്ടിവ് കൌൺസിലിൽ നിന്നു രാജിവച്ചു.
ജാലിയൻവാലാബാഗ് സംഭവത്തിന്റെ ഉത്തരവാദിയായ ജനറൽ മൈക്കിൾ ഡയറിനെതിരെയും, ക്രൂരമായ മാർഷൽ നിയമത്തിനെതിരെയും സർ ചേറ്റൂർ ശങ്കരൻ നായർ ഇംഗ്ലണ്ടിൽ ചെന്ന് കേസ് വാദിക്കുകയുണ്ടായി.
ഗാന്ധി യുഗത്തിന്റെ ആരംഭത്തോടെ അദ്ദേഹം കോൺഗ്രസിൽ നിന്നും അകന്നു.
ഗാന്ധിജിയുടെ നിലപാടുകളെ, പ്രത്യേകിച്ച് നിസ്സഹകരണപ്രസ്ഥാനങ്ങളെ അദ്ദേഹം നിശിതമായി വിമർശിച്ചു.
സൈമൺ കമ്മീഷനു മുൻപിൽ ഭാരതത്തിന്റെ പുത്രികാരാജ്യപദവിക്കു വേണ്ടി ശക്തമായി വാദിച്ച അദ്ദേഹം അതു സംബന്ധിച്ച വൈസ്രോയിയുടെ പ്രഖ്യാപനം വന്നതോടെ സജീവരാഷ്ട്രീയത്തിൽ നിന്നും വിരമിച്ചു.
1934 മാർച്ച് മാസത്തിലുണ്ടായ ഒരു കാറപകടത്തിൽ ഗുരുതരമായി പരുക്കേറ്റ അദ്ദേഹം ഏപ്രിൽ 24-ന് മകളുടെ വീട്ടിൽ വച്ച് അന്തരിച്ചു.
അദ്ദേഹത്തിന്റെ ഭൗതികശരീരം ജന്മനാടായ മങ്കരയിലെത്തിച്ച് അവിടെയുള്ള തറവാട്ട് ശ്മശാനത്തിൽ സംസ്കരിച്ചു.
ഗാന്ധി ആൻഡ് അനാർക്കി
ഗാന്ധിയുടെ നിയമലംഘനസമരമുറയെ ശങ്കരൻ നായർക്ക് അംഗീകരിക്കാനായില്ല.
ഭരണഘടനാധിഷ്ഠിത മാർഗ്ഗങ്ങളോടായിരുന്നു അദ്ദേഹത്തിന്റെ മമത.
ഗാന്ധി ആൻഡ് അനാർക്കി (Gandhi and Anarchy) എന്ന പേരിൽ എഴുതിയ ഗ്രന്ഥത്തിൽ ഗാന്ധിയൻ രീതികളെ ശക്തിയായി വിമർശിച്ചിരിക്കുന്നു.
മഹാത്മജിയുടെ നിസ്സഹകരണ സമരത്തെയും ഖിലാഫത്ത്‌ സമരം സ്വാതന്ത്ര്യസമരവുമായി ബന്ധപ്പെടുത്തിയതിനെയും രൂക്ഷമായി ഈ പുസ്തകത്തിൽ  ശങ്കരൻനായർ  വിമർശിച്ചു.
അവലംബം ↑ പുറം കണ്ണികൾ ഗാന്ധി ആൻഡ് അനാർക്കി C. Sankaran Nai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സി.ആർ. ഓമനക്കുട്ടൻ ഇംഗ്ലീഷ് വിലാസം https://ml.wikipedia.org/wiki/C.
R._Omanakuttan
ഹാസ്യസാഹിത്യത്തിനുള്ള 2010 ലെ കേരള സാഹിത്യ അക്കാദമി പുരസ്കാരം  നേടിയ സാഹിത്യകാരനാണ് സി.ആർ. ഓമനക്കുട്ടൻ .
ശ്രീഭൂതനാഥവിലാസം നായർ ഹോട്ടൽ എന്ന ഹാസ്യ സാഹിത്യകൃതിക്കായിരുന്നു പുരസ്കാരം.
കോട്ടയത്ത്‌ ജനിച്ചു.
പെണ്ണമ്മയും  രാഘവനുമാണ് മാതാപിതാക്കൾ.
കോട്ടയം നായർസമാജം ഹൈസ്‌കൂൾ, സി.എം.എസ്‌.
കോളജ്‌, കൊല്ലം എസ്‌.
എൻ. കോളജ്‌, ചങ്ങനാശേരി എസ്‌.
ബി. കോളജ്‌ എന്നിവിടങ്ങളിൽ വിദ്യാഭ്യാസം.
സിനിമാമാസിക, പ്രഭാതം, ഗ്രന്ഥാലോകം എന്നിവയിൽ പത്രപ്രവർത്തനം.
നാലു വർഷത്തിലേറെ കേരള സർക്കാരിന്റെ പബ്‌ളിക്‌ റിലേഷൻസ്‌ വകുപ്പിൽ.
പിന്നീട്‌ ഗവൺമെന്റ്‌ കോളജുകളിൽ മലയാളം ലക്‌ചറർ.
ഏറെക്കാലം എറണാകുളം മഹാരാജാസ്‌ കോളജിൽ.
‘98 മാർച്ചിൽ റിട്ടയർ ചെയ്‌തു. മുപ്പത്തഞ്ചു വർഷമായി കൊച്ചുകഥകളെഴുതുന്നു. ഇരുപതു വർഷമായി ’ദേശാഭിമാനി‘യിൽ നടുക്കോളം എന്ന പംക്തി എഴുതി.
കൃതികൾ ഓമനക്കഥകൾ ഈഴശിവനും വാരിക്കുന്തവും അഭിനവശാകുന്തളം ശവംതീനികൾ കാല്‌പാട്‌ പരിഭാഷകൾ ഫാദർ ഡെർജിയസ്‌ ഭ്രാന്തന്റെ ഡയറി കാർമില തണ്ണീർ തണ്ണീർ പുരസ്കാരങ്ങൾ കേരള സാഹിത്യ അക്കാദമി  പുരസ്കാരം 2010 അവലംബം ↑ കേരള സാഹിത്യ അക്കാദമി അവാർഡുകൾ- കേരള സാഹിത്യ അക്കാദമി വെബ്‌സൈറ്റ്
സി.ആർ. കൃഷ്ണപിള്ള
മലയാളത്തിലെ ഒരു നാടക പ്രവർത്തകനും , ആദ്യകാല ഇടതുപക്ഷ പ്രവർത്തകനും, കേരള സംസ്ഥാന രൂപീകരണത്തിൽ പങ്ക് വഹിച്ചിട്ടുള്ള വ്യക്തിയുമാണ് ഡോ. സി.ആർ. കൃഷ്ണപിള്ള.
മദ്രാസിൽ ജനറൽ മെഡിക്കൽ പ്രാക്ടീഷണറായിരുന്ന ഡോ. സി. ആർ. കൃഷ്ണ പിള്ള, ജയകേരളം വാരികയുടെയും, മദ്രാസ് കേരള സമാജത്തിന്റെയും സ്ഥാപകനായിരുന്നു.
എറണാകുളം ജില്ലയിൽ വടക്കൻ പറവൂരിൽ കാലുപറമ്പ് വീട്ടിൽ കുഞ്ഞുണ്ണി മേനോന്റെയും ഈശ്വരിയമ്മയുടെയും മകനായി 1900 ഫെബ്രുവരി 27ന് ജനനം.
ഭാര്യ ചിറ്റൂർ വലിയ എഴുവത്ത് ദേവകിയമ്മ.
കൃഷ്ണപിള്ളയുടെ മകൾ ദേവകി രാമചന്ദ്രൻ, ന്യൂസിലാന്റിലെ ഇന്ത്യൻ വംശജയായ ആദ്യമന്ത്രിയായ പ്രിയങ്ക രാധാകൃഷ്ണന്റെ അമ്മ ഉഷയുടെ അമ്മയാണ്.
1960 ഫെബ്രുവരി 18ന് അദ്ദേഹം അന്തരിച്ചു.
രചനകൾ നാടകം ഉമ്മിണിത്തങ്ക (1941) മഗ്ദലനമറിയം (1949) ശൈലപുത്രി (1950 ) കുസൃതിക്കുടുക്ക (1958) സെബുന്നിസ (1954) നോവൽ കളഞ്ഞുകിട്ടിയ തങ്കം ഉഷയ്ക്കുള്ള കത്ത് (1956) പുറം കണ്ണികൾ ഡോ. സി. ആർ. കൃഷ്ണപിളളയും സുഹൃത്തുക്കളും മോസ്കോയിൽ (ഫോട്ടോ) ജയകേരളം വാരിക ഉദ്ഘാടന ദിവസത്തെ ഗ്രൂപ്പ് ഫോട്ടോ അവലംബം
സി.ആർ. ദാസ് ഇംഗ്ലീഷ് വിലാസം https://ml.wikipedia.org/wiki/C_R_Das സി.ആർ. ദാസ്
1943 മാർച്ച് 21-ന് ആറാട്ടുപുഴ എന്ന ഗ്രാമത്തിൽ ജനിച്ചു.
ആറാട്ടുപുഴ ആർ.എം.എൽ.പി. സ്കൂൾ, യു.പി.എസ്. പല്ലിശ്ശേരി, സി.എൻ.എൻ. ബോയ്സ് സ്കൂൾ ചേർപ്പ്, ബ്രണ്ണൻ കോളേജ് ധർമ്മടം, ക്രൈസ്റ്റ്കോളേജ് ഇരിങ്ങാലക്കുട, മാന്നാനം ബി.എഡ്.
കോളേജ് എന്നിവിടങ്ങളിൽ പഠനം.
അദ്ധ്യാപകൻ, യുറീക്ക പത്രാധിപ സമിതി അംഗം, യുറീക്ക ബാലവേദി സംസ്ഥാന കൺവീനർ, തത്തമ്മ' പത്രാധിപ സമിതി അംഗം എന്നീ നിലകളിൽ കുട്ടികളുമായി അടുത്തിടെ പഴകുവാനും അവരുടെ സർഗ്ഗപരമായ പ്രവർത്തനങ്ങളൽ പങ്കാളിയാകാനും കഴിഞ്ഞു.
പിന്നീട് ദേശാഭിമാനി വാരികയിൽ പി. നരേന്ദ്രനാഥിനുശേഷം ഉണ്ണിയേട്ടനായി നാലുവർഷക്കാലം കുട്ടികളുടെ ലോകം പംക്തി കൈകാര്യം ചെയ്തു.
ഇന്ത്യയിലെ വിവിധ സംസ്ഥാനങ്ങളിലെ കുട്ടികളെ നേരിൽ കണ്ട് പഠിക്കുവാനും പ്രത്യേകം ശ്രദ്ധിച്ചു.
കാർഷികസർവ്വകലാശാല ജീവനക്കാരുടെ സംഘടനയായ എംപ്ലോയീസ്അ സോസിയേഷന്റെ ജനറൽ സെക്രട്ടറിയായും ഇന്ത്യയിലെ സർവ്കലാശാല ജീവനക്കാരുടെ സംഘടനയായ കോൺഫെഡറേഷന്റെ വൈസ് പ്രസിഡന്റായും പ്രവർത്തിച്ചതിലൂടെ ഇന്ത്യയിലെ എല്ലാ സംസ്ഥാനങ്ങൾ സന്ദർശിക്കാനും ജനജീവിതം പഠിക്കാനും അദ്ദേഹം
ശ്രദ്ധിച്ചു.
കുട്ടികൾക്കായി നോവലുകൾ, കഥാസമാഹാരങ്ങൾ, കവിതകൾ, നാടകങ്ങൾ, വിജ്ഞാനഗ്രന്ഥങ്ങൾ എന്നിങ്ങനെ 80-ലധികം കൃതികൾ പ്രസിദ്ധീകരിച്ചിട്ടുണ്ട്.
ഇതിൽ 7 കൃതികൾ ഇംഗ്ലീഷിലേക്കും 4 എണ്ണം തമിഴ് ഭാഷയിലേക്കും വിവർത്തനം ചെയ്തിട്ടുണ്ട്.
കേരള ശാസ്ത്രസാഹിത്യ പരിഷത്തിന്റെ ആദ്യമായി തൃശൂരിൽ നടന്ന അഖിലേന്ത്യാ ബാലോത്സവത്തിന്റെ മുഖ്യസംഘാടകനും കഥ, കവിത വിഭാഗത്തിന്റെ ചുമതലക്കാരനുമായിരുന്നു.
കൂടാതെ ഡൽഹിയിൽ വെച്ച് നടന്ന അഖിലേന്ത്യാ ബാലോത്സവത്തിന്റെ ഫാക്കൽറ്റിയിൽ അംഗമായും പ്രവർത്തിച്ചിട്ടുണ്ട്.
തൃശ്ശൂർ ജില്ലയിലെ ആറാട്ടുപുഴയിൽ 1943 മാർച്ച് 21ന് ജനിച്ചു.